18.

za článok 24 sa vkladá táto ║kapitola ║: „KAPITOLA VIa NÁRODNÉ REGULAČNÉ ORGÁNY Článok 24a Určenie a nezávislosť regulačných orgánov 1. Každý členský štát určí iba jeden národný regulačný orgán. 2. Členský štát zaručí nezávislosť národného regulačného orgánu a zabezpečí, aby vykonával svoje právomoci nestranným a transparentným spôsobom. Na tento účel členský štát zabezpečí, aby bol národný regulačný orgán pri vykonávaní regulačných úloh, ktoré mu boli uložené na základe tejto smernice a iných príslušných právnych predpisov , z hľadiska právnej formy oddelený a funkčne nezávislý od akéhokoľvek iného verejného alebo súkromného subjektu, a aby jeho zamestnanci a osoby zodpovedné za jeho riadenie konali pri výkone regulačných úloh nezávisle od akýchkoľvek trhových záujmov a nepožadovali alebo neprijímali priame pokyny od žiadneho vládneho alebo iného verejného alebo súkromného subjektu. 3. S cieľom chrániť nezávislosť národného regulačného orgánu členské štáty zabezpečia najmä, aby: a) národný regulačný orgán mal právnu subjektivitu, finančnú nezávislosť a primerané ľudské a finančné zdroje na plnenie svojich povinností; b) členovia ▐ vedenia národného regulačného orgánu boli vymenúvaní na určitú dobu najmenej päť rokov, ale maximálne sedem rokov, bez možnosti znovuzvolenia pričom pri prvom funkčnom období je pre polovicu členov toto obdobie dva a pol roka. Členovia vedenia budú zbavení funkcie počas ich funkčného obdobia len v tom prípade, ak už nespĺňajú podmienky stanovené v tomto článku alebo ak boli obvinení z vážneho porušenia povinností na základe vnútroštátnych právnych predpisov; a c) rozpočtové potreby národného regulačného orgánu boli kryté z priamych výnosov z operácií na energetickom trhu. Článok 24b Politické ciele národného regulačného orgánu Národný regulačný orgán pri vykonávaní svojich regulačných úloh uvedených v tejto smernici prijme všetky primerané opatrenia na dosiahnutie týchto cieľov: a) podpora, v úzkej spolupráci s Komisiou, agentúrou a národnými regulačnými orgánmi ostatných členských štátov ║, konkurencieschopného, bezpečného a environmentálne udržateľného vnútorného trhu s plynom v rámci Spoločenstva a efektívne otvorenie trhu pre všetkých zákazníkov a dodávateľov v Spoločenstve a zabezpečenie toho, aby dodávateľské energetické siete fungovali účinne a spoľahlivo, s ohľadom na dlhodobé ciele ; b) rozvoj konkurencieschopných a správne fungujúcich ▐ trhov v rámci Spoločenstva v súvislosti s dosiahnutím cieľa uvedeného v písmene a); c) odstránenie akýchkoľvek obmedzení týkajúcich sa obchodovania so zemným plynom medzi členskými štátmi, vrátane rozvoja vhodných cezhraničných prepravných kapacít na uspokojenie dopytu a posilnenie integrácie národných trhov s cieľom uľahčiť neobmedzený tok zemného plynu v celom Spoločenstve; d) nákladovo najvýhodnejším spôsobom rozvíjanie bezpečných, spoľahlivých a účinných sústav sietí zameraných na spotrebiteľa , ktoré podporujú ▐ vhodnosť sústavy a zabezpečujú energetickú účinnosť a integráciu obnoviteľných zdrojov energie veľkého a malého rozsahu (napr. bioplynu) a distribuovanej výroby v prepravných aj distribučných sieťach ; e) uľahčenie prístupu k sieti, najmä odstránením prekážok, ktoré by mohli brániť vstupu nových subjektov a energie z obnoviteľných zdrojov na trh; f) zabezpečenie toho, aby sa prevádzkovateľom siete poskytol vhodný stimul, krátkodobý i dlhodobý, na zvýšenie účinnosti výkonu siete a podporu integrácie trhu; g) zabezpečenie účinného fungovania ich národných trhov v prospech spotrebiteľa, zabezpečenie ochrany spotrebiteľa a podpora efektívnej hospodárskej súťaže v spolupráci s orgánmi hospodárskej súťaže; h) zabezpečenie vysokého štandardu služby vo verejnom záujme v prípade zemného plynu, ochranu zákazníkov zo zraniteľných skupín obyvateľstva a prispievanie k zabezpečeniu účinnosti opatrení na ochranu spotrebiteľa uvedených v prílohe A; i) harmonizácia procesov výmeny potrebných údajov. Článok 24c Povinnosti a právomoci národného regulačného orgánu 1. Národný regulačný orgán má tieto povinnosti, ktoré vykonáva podľa potreby v úzkej konzultácii s ostatnými príslušnými vnútroštátnymi orgánmi alebo orgánmi Spoločenstva, prevádzkovateľmi prepravných sústav a inými účastníkmi trhu bez toho, aby boli dotknuté ich osobitné právomoci : a) zabezpečovať, aby prevádzkovatelia prepravnej a distribučnej sústavy, a prípadne aj vlastníci sústavy, ako aj všetky plynárenské podniky, dodržiavali svoje povinnosti vyplývajúce z tejto smernice a iných príslušných právnych predpisov Spoločenstva vrátane tých, ktoré sa týkajú cezhraničných záležitostí; b) spolupracovať v oblasti cezhraničných záležitostí s národným regulačným orgánom alebo ║orgánmi iných členských štátov a s agentúrou vrátane zabezpečenia toho, aby existovala dostatočná kapacita prepojenia medzi prepravnými infraštruktúrami, aby sa bez diskriminácie dodávateľov v jednotlivých členských štátoch splnili účinné celkové hodnotenie trhu a kritériá bezpečnosti dodávok ; c) dodržiavať a vykonávať všetky relevantné záväzné rozhodnutia Komisie a agentúry ║; d) predkladať ročné správy o svojej činnosti a plnení svojich povinností Komisii, príslušným orgánom členských štátov a agentúre ║. V týchto správach sa uvedú prijaté opatrenia a dosiahnuté výsledky týkajúce sa každej z úloh uvedených v tomto článku; e) monitorovať súlad s požiadavkami oddelenia podľa tejto smernice a iných relevantných právnych predpisov Spoločenstva a zabezpečovať, aby medzi činnosťami spojenými s prepravou, distribúciou, uskladňovaním, LNG a dodávkou neexistovali krížové dotácie a zároveň zabezpečovať, aby sa distribučné a prepravné tarify stanovili v dostatočnom časovom predstihu pred obdobím, počas ktorého majú platiť ; f) skúmať investičné plány prevádzkovateľov prepravnej sústavy a vo svojej ročnej správe poskytovať hodnotenie investičného plánu prevádzkovateľov prepravnej sústavy, pokiaľ ide o jeho súlad s celoeurópskym 10-ročným plánom rozvoja siete podľa článku 2c nariadenia (ES) č. 1775/2005; investičnými plánmi prevádzkovateľov prepravnej sústavy sa majú zabezpečiť dostatočné schopnosti a počet zamestnancov na splnenie povinností súvisiacich so službami; nedodržanie investičného plánu vedie k uloženiu primeraných sankcií prevádzkovateľovi prepravnej sústavy podľa usmernení vydaných agentúrou ; g) schvaľovať ročné investičné plány prevádzkovateľov prepravnej sústavy; h) monitorovať dodržiavanie bezpečnosti a spoľahlivosti siete, stanovovať alebo schvaľovať normy a požiadavky na kvalitu služieb a dodávok a skúmať výkonnosť z hľadiska kvality služieb a dodávok a pravidlá bezpečnosti a spoľahlivosti siete; i) monitorovať úroveň transparentnosti, zabezpečovať, aby prevádzkovatelia sietí dodržiavali povinnosti týkajúce sa transparentnosti; j) monitorovať úroveň otvorenia trhu a hospodárskej súťaže na veľkoobchodnej a maloobchodnej úrovni vrátane výmen zemného plynu, cien pre domácnosti, miery zmien dodávateľa, miery odpájania a sťažností domácností v dohodnutom formáte, ako aj narušenia alebo obmedzenia hospodárskej súťaže v spolupráci s národnými orgánmi hospodárskej súťaže, vrátane poskytovania príslušných informácií a predkladania náležitých prípadov do pozornosti príslušným orgánom hospodárskej súťaže; k) monitorovať výskyt obmedzujúcich zmluvných postupov vrátane doložiek o exkluzivite, ktoré môžu zabraňovať alebo obmedzovať výber uzatvorenia zmlúv zákazníkov z radov mimo domácností s viacerými dodávateľmi, a kde je to vhodné, informovať príslušné orgány pre hospodársku súťaž o takýchto postupoch; l) pri plnom rešpektovaní ustanovení Zmluvy o ES podporovať dohody na dlhodobom základe medzi odberateľmi energie a dodávateľmi, ktoré prispievajú k zlepšovaniu výroby a distribúcie energie a zároveň umožňujú odberateľom využívať z toho vyplývajúce výhody za predpokladu, že tieto dohody prispievajú k optimálnej výške investícií v energetickom sektore; m) monitorovať čas, ktorý prepravné a distribučné podniky vynaložili na vykonanie prepojení a opráv, a ukladať sankcie v súlade s usmerneniami vydanými agentúrou, ak sa tieto obdobia bezdôvodne prekročia ; n) monitorovať ▐ podmienky prístupu k zásobníkom ║a ostatným podporným službám podľa ustanovení článku 19; o) bez toho, aby bola dotknutá právomoc iných národných regulačných orgánov, zabezpečovať vysoký štandard služby vo verejnom záujme v prípade zemného plynu, ochranu zraniteľných odberateľov a účinnosť a presadzovanie opatrení na ochranu spotrebiteľov uvedených v prílohe A; p) aspoň raz ročne uverejňovať odporúčania o súlade dodávateľských taríf s ustanoveniami článku 3; tieto odporúčania riadne zohľadňujú vplyv regulovaných (veľkoobchodných a maloobchodných) cien na fungovanie trhu ; q) zabezpečovať účinný a rovnaký prístup k údajom o spotrebe odberateľov vrátane údajov o cenách a o všetkých súvisiacich výdavkoch všetkých účastníkov trhu , uplatňovanie ľahko zrozumiteľného harmonizovaného formátu týchto údajov o spotrebe, primeranú platbu vopred, ktorá zodpovedá skutočnej spotrebe , a rýchly prístup k takýmto údajom pre všetkých zákazníkov podľa písmena h) prílohy A; r) monitorovať implementáciu pravidiel týkajúcich sa úloh a povinností prevádzkovateľov prepravnej sústavy, prevádzkovateľov distribučnej sústavy, dodávateľov a odberateľov a ostatných účastníkov trhu podľa článku 8b nariadenia (ES) č. 1775/2005; s) stanovovať alebo schvaľovať tarify za prístup k sieti a zverejňovať použitú metodiku na stanovenie taríf; t) zabezpečiť transparentnosť výkyvov veľkoobchodných cien; u) monitorovať správne uplatňovanie kritérií, na základe ktorých sa stanovuje, či zásobník patrí do rozsahu pôsobnosti článku 19 ods. 3 alebo ║ 4. ║ 2. Členské štáty zabezpečia, aby národné regulačné orgány mali právomoci, ktoré im umožnia vykonávať povinnosti uvedené v odseku 1 ║účinne a rýchlo. Na tento účel má národný regulačný orgán okrem iného tieto právomoci: a) vydávať záväzné rozhodnutia týkajúce sa plynárenských podnikov; b) spolupracovať s národným orgánom hospodárskej súťaže pri skúmaní fungovania trhov s plynom a ▐ rozhodovať o primeraných opatreniach potrebných a vhodných na podporu efektívnej hospodárskej súťaže a zabezpečenie správneho fungovania trhu vrátane programov uvoľňovania plynu; c) požadovať informácie dôležité pre plnenie jeho úloh od plynárenských podnikov; d) ukladať efektívne, primerané a odrádzajúce sankcie plynárenským podnikom, ktoré si neplnia svoje povinnosti vyplývajúce z tejto smernice alebo rozhodnutí národného regulačného orgánu alebo agentúry alebo navrhovať príslušnému orgánu, aby uložil takéto sankcie ; okrem toho ukladať alebo navrhovať uloženie sankcií až do výšky 10 % ročného obratu prevádzkovateľa prepravnej sústavy prevádzkovateľovi prepravnej sústavy alebo vertikálne integrovanému podniku za neplnenie ich príslušných povinností podľa tejto smernice ; e) mať náležité práva na vyšetrovanie a príslušné právomoci vydávať pokyny pri urovnávaní sporov na základe odsekov 8 a 9; f) schvaľovať ochranné opatrenia uvedené v článku 26. 3. V prípade, že prevádzkovateľ prepravnej sústavy bol menovaný v súlade s kapitolou IVa, má národný regulačný orgán okrem úloh a právomocí vyplývajúcich z odsekov 1 a 2 okrem iného tieto úlohy a právomoci: a) ukladať sankcie vrátane pokút v súlade s odsekom 2 písm. d) za diskriminačné správanie zvýhodňujúce vertikálne integrovaný podnik; b) monitorovať komunikáciu medzi prevádzkovateľom prepravnej sústavy a vertikálne integrovaným podnikom s cieľom zabezpečiť dodržiavanie povinností zo strany prevádzkovateľa prepravnej sústavy; c) konať ako orgán urovnávajúci spory medzi vertikálne integrovaným podnikom a prevádzkovateľom prepravnej sústavy v prípade akýchkoľvek sťažností podaných podľa odseku 8; d) monitorovať obchodné a finančné vzťahy vrátane pôžičiek medzi vertikálne integrovaným podnikom a prevádzkovateľom prepravnej sústavy; e) monitorovať všetky obchodné a finančné dohody z hľadiska súladu s trhovými podmienkami; f) žiadať od vertikálne integrovaného podniku odôvodnenie na základe oznámenia od subjektu zodpovedného za zabezpečenie súladu podľa článku 12g ods. 4. Takéto odôvodnenie zahŕňa najmä dôkazy o tom, že nedošlo k žiadnemu diskriminačnému správaniu zvýhodňujúcemu vertikálne integrovaný podnik; g) vykonávať inšpekcie v priestoroch vertikálne integrovaného podniku a prevádzkovateľa prepravnej sústavy; h) požadovať od prevádzkovateľa prepravnej sústavy akékoľvek informácie a priamo kontaktovať všetkých zamestnancov prevádzkovateľa prepravnej sústavy; ak pretrvávajú pochybnosti, rovnaké práva sa uplatňujú voči vertikálne integrovanému podniku a jeho dcérskym spoločnostiam; i) vykonávať všetky potrebné previerky prevádzkovateľa prepravnej sústavy, a ak pretrvávajú pochybnosti, aj vertikálne integrovaného podniku a jeho dcérskych spoločností; uplatňujú sa pravidlá článku 20 nariadenia Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 zmluvy (24); j) ukladať účinné, primerané a odrádzajúce sankcie prevádzkovateľom prepranej sústavy a/alebo vertikálne integrovaným podnikom, ktoré si neplnia svoje povinnosti vyplývajúce z tohto článku alebo z rozhodnutí národného regulačného orgánu; táto právomoc zahŕňa právo: i) ukladať účinné, primerané a odrádzajúce pokuty súvisiace s obratom prevádzkovateľa prepravnej sústavy alebo vertikálne integrovaného podniku; ii) vydávať príkazy na nápravu diskriminačného správania; iii) odňať, aspoň čiastočne, licenciu prevádzkovateľa prepravnej sústavy v prípade opakovaného porušovania ustanovení o oddelení, ktoré sú stanovené v tomto článku. 4. Národné regulačné orgány sú zodpovedné za stanovovanie podmienok a ich schvaľovanie pred ich nadobudnutím účinnosti; ide o podmienky: a) pripojenia a prístupu do národných sietí vrátane prepravných a distribučných taríf a metodík na ich výpočet alebo, prípadne, metodík a ich monitorovania na stanovenie či schválenie prepravných a distribučných taríf a podmienky a tarify súvisiace s prístupom do zariadení LNG vrátane metodík na ich výpočet alebo, prípadne metodík a ich monitorovania na stanovenie, či schválenie taríf za prístup do zariadení LNG . Tieto tarify zohľadňujú skutočne vzniknuté náklady, pričom tieto náklady zodpovedajú nákladom účinného prevádzkovateľa a sú transparentné. Umožnia realizáciu potrebných investícií do sietí a zariadení LNG spôsobom, ktorý zabezpečí životaschopnosť sietí a zariadení LNG. Tieto tarify nie sú diskriminačné voči novým subjektom ; b) poskytovania služieb vyrovnávania siete, pri ktorom sú zohľadnené náklady a ktoré je pokiaľ možno neutrálne z hľadiska príjmov, pričom zároveň vhodne stimuluje užívateľov sietí, aby udržiavali v rovnováhe svoj vstup a odber; tieto služby sú spravodlivé a nediskriminačné a sú založené na objektívnych kritériách; c) prístupu k cezhraničnej infraštruktúre vrátane postupov na prideľovanie kapacity a riadenie preťaženia. Sú oprávnené žiadať prevádzkovateľov prepravnej sústavy, aby tieto podmienky upravili. 5. Národné regulačné orgány pri stanovovaní alebo schvaľovaní podmienok alebo metodík na výpočet taríf a služieb vyrovnávania siete zabezpečujú, aby sa prevádzkovateľom siete poskytol vhodný krátkodobý i dlhodobý stimul pre zvyšovanie účinnosti, posilňovanie integrácie trhu, zaistenie bezpečnosti dodávok a podporu súvisiacich výskumných činností. 6. Národné regulačné orgány monitorujú riadenie v prípade preťaženia v rámci národných prepravných sietí pre zemný plyn. Prevádzkovatelia prepravnej sústavy predložia národným regulačným orgánom na schválenie svoje postupy riadenia v prípade preťaženia vrátane prideľovania kapacity. Národné regulačné orgány môžu ešte pred schválením týchto pravidiel žiadať ich zmenu. 7. Národné regulačné orgány majú právomoc žiadať v nevyhnutnom prípade od prevádzkovateľov prepravnej, LNG a distribučnej sústavy, aby zmenili podmienky, vrátane taríf uvedených v tomto článku v snahe zabezpečiť ich primeranosť a uplatňovanie nediskriminačným spôsobom. 8. Každá strana, ktorá vznesie sťažnosť voči prevádzkovateľovi prepravnej sústavy , sústavy LNG, zásobníkov alebo distribučnej sústavy, sa môže so sťažnosťou obrátiť na národný regulačný orgán, ktorý vo funkcii orgánu urovnávajúceho spory vydá rozhodnutie do dvoch mesiacov od prijatia sťažnosti. Táto lehota sa môže predĺžiť o ďalšie dva mesiace, ak národné regulačné orgány požadujú ďalšie informácie. Táto lehota môže byť predĺžená so súhlasom sťažovateľa. Takéto rozhodnutie národného regulačného orgánu je záväzné, pokiaľ nie je zrušené v odvolacom konaní. 9. Ktorákoľvek strana, ktorá je dotknutá a má právo sťažovať sa vzhľadom na rozhodnutie o metodikách prijaté podľa tohto článku, alebo pokiaľ má národný regulačný orgán povinnosť radiť sa o navrhnutých tarifách a metodikách, môže najneskôr do dvoch mesiacov, alebo v kratšej lehote stanovenej členskými štátmi, od uverejnenia rozhodnutia alebo návrhu na rozhodnutie podať sťažnosť na preskúmanie. Takáto sťažnosť nemá odkladný účinok. 10. Členské štáty vytvoria vhodné a účinné mechanizmy na ▐ kontrolu a transparentnosť tak, aby zabránili akémukoľvek zneužitiu dominantného postavenia, obzvlášť v neprospech spotrebiteľov, a akémukoľvek koristníckemu správaniu. Tieto mechanizmy berú do úvahy ustanovenia zmluvy, najmä jej článku 82. 11. Národné regulačné orgány ustanovia nezávislé oddelenia na vybavovanie sťažností a alternatívne systémy nápravy, ako napríklad nezávislého ombudsmana v oblasti energetiky alebo organizáciu na ochranu spotrebiteľov. Tieto oddelenia alebo systémy budú zodpovedné za účinné vybavovanie sťažností a budú sa riadiť kritériami osvedčených postupov. Národné regulačné orgány stanovia normy a usmernenia, ako majú výrobcovia a prevádzkovatelia siete vybavovať sťažnosti. 12. Členské štáty zabezpečia prijatie vhodných opatrení, vrátane správnych alebo trestnoprávnych konaní, v súlade s ich vnútroštátnymi právnymi predpismi proti zodpovedným fyzickým alebo právnickým osobám v prípade, že neboli dodržané pravidlá o dôvernosti uložené touto smernicou. 13. Sťažnosťami uvedenými v odsekoch 8 a 9 nie je dotknuté vykonávanie práv na odvolanie podľa právnych predpisov Spoločenstva a vnútroštátnych právnych predpisov. 14. Rozhodnutia, ktoré prijali národné regulačné orgány, sa riadne odôvodnia a na účely právneho preskúmania sa sprístupnia verejnosti . 15. Členské štáty zabezpečia, aby boli na národnej úrovni zavedené vhodné mechanizmy, v rámci ktorých môže strana dotknutá rozhodnutím národného regulačného orgánu podať odvolanie na vnútroštátny súdny orgán alebo iný nezávislý vnútroštátny orgán nezávislý od zúčastnených strán a akejkoľvek vlády . ▐ Článok 24d Regulačný režim pre cezhraničné záležitosti 1. Národné regulačné orgány úzko spolupracujú, radia sa a agentúre i sebe navzájom poskytujú informácie potrebné na plnenie ich úloh vyplývajúcich z ustanovení tejto smernice. Prijímajúci orgán zabezpečí rovnakú úroveň dôvernosti vymenených informácií, akú požaduje poskytujúci orgán. 2. Aby sa zabezpečilo, že tam, kde sú regionálne trhy so zemným plynom, integráciu odrážajú zodpovedajúce regulačné štruktúry, príslušné národné regulačné orgány v úzkej spolupráci s agentúrou a pod jej vedením zabezpečia, aby sa v súvislosti s ich regionálnymi trhmi vykonávali aspoň tieto regulačné úlohy: a) spolupráca aspoň na regionálnej úrovni s cieľom podporiť prijatie prevádzkových dojednaní na zabezpečenie optimálneho riadenia siete, rozvoj spoločných výmen plynu a prideľovanie cezhraničnej kapacity a aj novým prepojením zabezpečiť primeranú úroveň prepojovacej kapacity v rámci regiónu a medzi regiónmi na umožnenie rozvoja efektívnej hospodárskej súťaže a zlepšenie bezpečnosti dodávky ; b) harmonizácia všetkých technických a trhových kódov pre príslušných prevádzkovateľov prepravnej sústavy a iných účastníkov trhu aspoň na príslušnej regionálnej úrovni; c) harmonizácia pravidiel riadenia v prípade preťaženia; d) prijímanie pravidiel, ktoré zabezpečia úplnú nezávislosť vlastníkov a/alebo správcov výmenníkov plynu, ktorí pôsobia na príslušných regionálnych trhoch, od vlastníkov a/alebo správcov ťažobných zariadení. Národné regulačné orgány majú právo uzatvárať medzi sebou dohody na posilnenie spolupráce v oblasti regulácie a činnosti uvedené v prvom pododseku sa podľa potreby vykonávajú v úzkej konzultácii s ďalšími príslušnými vnútroštátnymi orgánmi bez toho, aby boli dotknuté ich osobitné právomoci. 3. Agentúra rozhodne o regulačnom režime pre infraštruktúru spájajúcu aspoň dva členské štáty: a) na základe spoločnej žiadosti príslušných národných regulačných orgánov alebo b) ak príslušné národné regulačné orgány nie sú schopné dosiahnuť dohodu o primeranom regulačnom režime v priebehu šiestich mesiacov odo dňa, keď bol poslednému z týchto regulačných orgánov predložený spis. ▐ Článok 24e Dodržiavanie usmernení 1. Komisia a korýkoľvek národný regulačný orgán ║môžu požiadať o stanovisko agentúry ku zhode rozhodnutia prijatého národným regulačným orgánom s usmerneniami uvedenými v tejto smernici alebo v nariadení (ES) č. 1775/2005. 2. Agentúra poskytne svoje stanovisko Komisii alebo národnému regulačnému orgánu, ktorý o to požiadal, a národnému regulačnému orgánu, ktorý prijal príslušné rozhodnutie, v priebehu dvoch mesiacov . 3. Ak národný regulačný orgán, ktorý prijal sporné rozhodnutie, nevyhovie stanovisku agentúry v priebehu štyroch mesiacov od dátumu jeho prijatia, agentúra o tom informuje Komisiu. 4. Ktorýkoľvek národný regulačný orgán môže informovať Komisiu, ak usúdi, že rozhodnutie prijaté národným regulačným orgánom nevyhovuje usmerneniam uvedeným v tejto smernici alebo v nariadení (ES) č. 1775/2005, a to v priebehu dvoch mesiacov od dátumu prijatia tohto rozhodnutia. 5. Ak Komisia ║zistí, že rozhodnutie národného regulačného orgánu vyvoláva závažné pochybnosti o svojej zhode s usmerneniami uvedenými v tejto smernici alebo v nariadení (ES) č. 1775/2005, v priebehu dvoch mesiacov od získania informácie, že nedodržiava stanovisko agentúry v súlade s odsekom 3 alebo že nedodržiava usmernenia v súlade s odsekom 4, alebo z vlastnej iniciatívy v priebehu troch mesiacov odo dňa prijatia sporného rozhodnutia môže rozhodnúť o začatí konania. V takom prípade vyzve Komisia národný regulačný orgán a strany konania pred národným regulačným orgánom, aby predložili svoje pripomienky. 6. Ak Komisia rozhodne o začatí konania, najneskôr do štyroch mesiacov od dátumu takéhoto rozhodnutia vydá konečné rozhodnutie: a) nevzniesť námietky proti rozhodnutiu národného regulačného orgánu; alebo b) požadujúce, aby príslušný národný regulačný orgán zmenil ║alebo zrušil svoje rozhodnutie, ak usúdi, že sa usmernenia nedodržiavajú. 7. V prípade, ak Komisia neprijala rozhodnutie o začatí konania alebo konečné rozhodnutie v lehotách stanovených v odsekoch 5 alebo 6, považuje sa to za nevznesenie námietok proti rozhodnutiu národného regulačného orgánu. 8. Národný regulačný orgán splní rozhodnutie Komisie o zmene ║alebo o zrušení jeho rozhodnutia v lehote do dvoch mesiacov a informuje o tom Komisiu. 9. Komisia prijme usmernenia, prostredníctvom ktorých sa stanovia podrobné pravidlá postupu, ktorý sa má dodržiavať pri uplatňovaní tohto článku. Toto opatrenie zamerané na zmenu ║nepodstatných prvkov tejto smernice jej doplnením sa prijme v súlade s regulačným postupom s kontrolou uvedeným v článku 30 ods. 3. Článok 24f Vedenie záznamov 1. Členské štáty požiadajú dodávateľské podniky, aby počas minimálne piatich rokov uchovávali k dispozícii príslušným orgánom s cieľom umožniť im plnenie ich úloh príslušné údaje o všetkých transakciách týkajúcich sa zmlúv o dodávke plynu a derivátov plynu s veľkoobchodnými odberateľmi a s prevádzkovateľmi prepravnej sústavy, ako aj s prevázkovateľmi zásobníkov a LNG. 2. Tieto údaje môžu obsahovať podrobné informácie o takých charakteristikách príslušných transakcií, ako je dĺžka trvania, pravidlá dodávok a vyrovnania, množstvo, dátumy a časy realizácie, ceny transakcií a spôsoby identifikácie príslušných veľkoobchodných zákazníkov, ako aj špecifikované podrobné informácie o všetkých neurovnaných zmluvách o dodávke plynu a derivátoch plynu. 3. Národný regulačný orgán môže rozhodnúť o sprístupnení časti týchto informácií účastníkom trhu pod podmienkou, že sa neuverejnia obchodne citlivé informácie o jednotlivých trhových subjektoch alebo transakciách. Tento odsek sa nevzťahuje na informácie o finančných nástrojoch, ktoré patria do pôsobnosti smernice 2004/39/ES. ▐ 4. Pre subjekty, ktoré patria do pôsobnosti smernice 2004/39/ES, nevyplývajú z ustanovení tohto článku vo vzťahu k orgánom uvedeným v odseku 1 žiadne ďalšie povinnosti. 5. V prípade, ak orgány uvedené v odseku 1 vyžadujú prístup k údajom, ktoré uchovávajú subjekty patriace do pôsobnosti smernice 2004/39/ES, poskytnú orgánom uvedeným v odseku 1 požadované údaje orgány zodpovedné podľa uvedenej smernice.